Zardoz
<s>Zardoz je američko-irski science fiction film snimljen 1974. godine u režiji Johna Boormana, poznat po reputaciji jednog od najbizarnijih ostvarenja svog vremena, odnosno u historiji žanra.</s><s>Radnja se događa u dalekoj budućnosti, odnosno 2293. godine, kada je čovječanstvo nakon kataklizme podijeljen na šačicu besmrtnika koji zahvaljujući tehnologiji žive u izoliranom skloništu, i ostatka koji žive izložen siromašstvu i nasilju.</s><s>Protagonist, koga tumači Sean Connery, je Zed, jedan od tzv. "Istrebljivača" zaduženih za držanje populacije po kontrolom, koji se infiltrira među besmrtnike i doznaje njihove tajne.</s>

<s>Zardoz je nastao nedugo nakon što je Boormanu otkazan projekt ekranizacije Gospodara prstenova.</s><s>Film, za koji je Boorman napisao i scenario, se isticao pokušajem da se špekulira u budućnosti čovječanstva, te su u njemu korišteni brojni motivi koji će se kasnije često koristiti u žanrovskim djelima, pogotovo postapokaliptičnog ili distopijskog žanra.</s><s>Film, međutim, nije imao uspjeha ni kod publike, a ni kod kritike, a što su mnogi tumačili Boormanovim režijskim stilom, koji je radnju i likove činio nejasnim.</s><s>Najviše je, međutim, u oči upao groteskni kostim koji nosi polugoli Connery, a zbog koga veliki dio publike Zardoz više nije mogao shvatiti ozbiljno.</s><s>Iako je ulazio u izbore najgorih filmova svih vremena, kod dijela poklonika žanra je sa vremenom dobio određeni kult status.</s>

<s>Uloge 
 Sean Connery ...</s><s>Zed
 Charlotte Rampling ...</s><s>Consuella
 Sara Kestelman ...</s><s>May
 John Alderton ...</s><s>Prijatelj
 Sally Anne Newton ...</s><s>Avalow
 Niall Buggy ...</s><s>Arthur Frayn / Zardoz
 Bosco Hogan ...</s><s>George Saden
 Jessica Swift ...</s><s>Apatetik
 Reginald Jarman ... glas Smrti</s>

<s>Izvori</s>

<s>Vanjske veze</s>

<s>Irski filmovi
Američki filmovi
SF-filmovi
Post-apokaliptični filmovi
Distopijski filmovi</s>

